stanford-oval/wikipedia huggingface dataset:
בשר טחון
מאכלים

בשר טחון הוא בסיס למספר רב של מתכונים ותבשילים, בפני עצמו, או מעורבב עם מרכיבים אחרים.
בשר טחון משמש להכנת קציצות אשר לאחר מכן מטוגנות, נאפות, מאודות או ניצלות. ניתן לצלות אותן על שיפוד כדי לייצר מאכלים כמו קבב. או להניח על גריל או לטגן, כדי לייצר המבורגר.
בשר טחון משמש גם להכנת קציץ בשר או פטה (ממרח). הוא עשוי גם לשמש כמילוי עבור פשטידות בשר או בורקס, וגם בתור מלית. מאכל רומני קיפטלוצה מבוסס על בשר טחון.
אפשר להכין איתו רוטב בשר כמו רוטב בולונז או ראגו, שבתורו משמש במנות כמו פסטיציו ומוסקה, או מעורבב עם רוטב ומוגש על לחמנייה ככריך סלופי ג'ו.
ניתן לבשל אותו גם עם שעועית, עגבניות או תבלינים להכנת צ'ילי קון קרנה.
אצל עדות המזרח בישראל, נפוץ במיוחד מתכון להכנת קציצות מבשר טחון על בסיס כמון.
ראו גם

מינסמיט
רפש ורוד
בשר מפורק
הערות שוליים

↑  תקנות האיחוד הארופאי למזון בנספח סעיף 1.13
| --- | --- |
בקרת זהויות :  GND: 4022750-9  NKC: ph189268
מחוז גואטמלה

מחוז גואטמלה, הוא אחד מ-22 המחוזות של גואטמלה. בירת המחוז היא העיר גואטמלה סיטי. אוכלסיית המחוז היא 3,679,296 נפש, מה שהופך אותו למחוז המאוכלס ביותר בגואטמלה. שטח השיפוט של המחוז הוא 2,253 קילומטר רבוע, והוא המטרופולין הגדול ביותר במרכז אמריקה.
המחוז הוקם בצו של האספה המכוננת של המדינה, ב-4 בנובמבר 1825. שאז חולקה גוטמאלה ל-7 מחוזות, והוכרזה עיר הבירה.
במחוז זה נמצא המרכז הפיננסי והמסחרי הגדול ביותר בגואטמלה, כמו גם המרכז התעשייתי הגדול ביותר במדינה. 13 מתוך 17 העיריות שבמחוז, נמצאות ברשימת 20 הערים החשובות ביותר בגואטמלה.
במחוז קיימות 17 עיריות, כשהגדולה שבהם במספר התושבים, המסחר והתעשייה, היא גואטמלה סיטי, כשאחריה הערים מיקסיקו ו-וויז'ה נואבה.
היסטוריה > עצמאות מרכז אמריקה

המדינה הליברלית של גואטמלה (1840-1829) (ספ'), שמאוחר יותר הפכה לרפובליקה של גואטמלה, או גואטמלה, הוגדרה על ידי האספה המכוננת של המדינה שבדרך, בעת קביעת החוקה, ב-11 באוקטובר 1825: ”המדינה תשמור על שמה כמדינת גואטמלה, המורכבת מעמי גואטמלה, שהתאחדו בגוף אחד. מדינת גואטמלה היא ריבונית, עצמאית וחופשית בממשלה ובניהול הפנימי שלה”
מחוז גואטמלה/אסקואינטלה, שבירתו נקראה אז נואבה גואטמלה דה לה אסונסיון, (מאוחר יותר גואטמלה סיטי), היה אחד משבעת המחוזות המקוריים של מדינת גואטמלה, והוא כלל אז את הערים, אמטיטלן (ספ'), אסקואינטלה (ספ'), מיקסטאן (ספ'), חאלפטגואה (ספ'), גאסאקאפאן (ספ') וקואילאפה (ספ').
חוקת מדינת גואטמלה שפורסמה ב-11 באוקטובר 1825 קבעה גם את אופן הניהול המשפטי במחוזות השונים. ב-25 בדצמבר 1838 אישר הקונגרס של הרפובליקה הפדרלית של מרכז אמריקה את הקמתה של מדינת לוס אלטוס, ובעקבות החלטה זו, מדינת גואטמלה אורגנה מחדש לשבעה מחוזות ושני אזורים מינהליים עצמאיים ב-12 בספטמבר 1839.
האזור המערבי של גואטמלה של היום, ניסה להשיג אוטונומיה מהשלטונות של גואטמלה, מכיוון שהקריאולים המקומיים סברו שהממשל המרכזי לא נתן להם הסכמים הוגנים. אך ניסיון ההיפרדות הזה לא צלח, ובשנת 1840 הגנרל רפאל קררה (ספ') שילב את מדינת לוס אלטוס במדינת גואטמלה, ובכך ניצח את נשיא הפרובינציות המאוחדות של מרכז אמריקה, הקצין ההונדורסי, הגנרל פרנסיסקו מורזאן (ספ') שהיה נשיא הפדרציה באותה עת.
ב-21 במרץ 1847 הקים קררה רשמית את הרפובליקה של גואטמלה, והפך להיות הנשיא הראשון של המדינה.
היסטוריה > אחרי הקמת המדינה

ב-18 במאי 1892, התבצע מפקד אוכלוסין כללי במדינה, כדי לתחם את שטחי המחוזות השונים, כשמחוז גואטמלה שכלל אז 20 עיריות, ויותר מ-300 כפרים, קיבל שטח של כ-1800 קילומטר רבוע.
ב-23 באפריל 1925 קיבל המחוז את גודלו הנוכחי, בשטח של 2,126 קילומטר רבוע.
כלכלה

רוב התעשייה והמסחר של מדינת גואטמלה כולה מרוכזים במחוז גואטמלה.
במחוז ישנם כ-33.3% עניים, מהם 5.4% בעוני קיצוני, לפי נתוני האו"ם בשנת 2014, וזהו השיעור הנמוך ביותר בגואטמלה.
דמוגרפיה

נכון לשנת 2024 מתגוררים במחוז 3,679,296 תושבים, גידול של מעט יותר מ-1% משנת 2023.
דמוגרפיה > התפתחות דמוגרפית של מחוז גואטמלה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
ההתפתחות הדמוגרפית של מחוז גואטמלה בין השנים 2024 ו-1880 
| 2024 | 2018 | 2002 | 1994 | 1981 | 1973 | 1964 | 1950 | 1940 | 1921 | 1893 | 1880  |
| 3,679,296 | 3,015,081 | 2,541,581 | 1,813,825 | 1,311,192 | 1,124,120 | 810,858 | 438,913 | 319,917 | 232,367 | 147,840 | 124,642 |
| נתונים דמוגרפיים לפי הסטטיסטיקה בשנת 2018> גואטמלה.אוכלסיה.אוכלוסייה כוללת | נתונים דמוגרפיים לפי הסטטיסטיקה בשנת 2018> גואטמלה.אוכלסיה.3,015,081 | נתונים דמוגרפיים לפי הסטטיסטיקה בשנת 2018> גואטמלה.אוכלסיה.3,015,081 |
| --- | --- | --- |
|  גברים | 1,449,203 | 48.07% |
|  נשים | 1,565,878 | 51.93% |
אוכלוסייה לפי קבוצות גיל
| 0-14 שנים | 806,879 | 26.76% |
| 15-64 שנים | 2,009,974 | 66.66% |
| 65 ומעלה | 198,228 | 6.57% |
אוכלוסייה לפי אזור
| ערוני | 2,750,965 | 91.24% |
| כפרי | 264,116 | 8.76% |
אוכלוסייה לפי עמים
| היספנים | 2,578,135 | 85.51% |
| מאיה | 402,376 | 13.35% |
| זרים | 20,383 | 0.68% |
| אפרו-גואטמלים | 6,222 | 0.21% |
| גריפונים (ספ') | 4,583 | 0.15% |
| חינקנים (ספ') | 3,382 | 0.11% |
דיירים
גיל בית ממוצע: 29.54
סך כל דירות: 873,704
ממוצע אנשים לבית: 3.80
חינוך
שנות לימוד בממוצע: 8.75 שנים
| ללא חינוך | 270,955 | 10% |
| גני ילדים | 122,936 | 4% |
| [[בית ספר יסודי|יסודי] | 934,811 | 33% |
| תיכון | 1,134,966 | 41% |
| על יסודי | 342,829 | 12% |
אוריינות (יודעי קרוא וכתוב): 93.51%
חלוקה פוליטית

מחוז גואטמלה כוללת שבע עשרה עיריות שהן:
| קוד היישוב | דגל | עירייה | אוכלסייה | שטח (קמ"ר) | צפיפות (נפש לקמ"ר) | שנת הקמה | מוצא אתני |
| --- | --- | --- | --- | --- | --- | --- | --- |
| 010 |  | מחוז גואטמלה | 3,679,629 | 2,351 | 1,565 | 1825 | היספנים 85% |
| 0101 |  | סיודד דה גואטמלה | 1,229,215 | 228 | 5,389 | 1524 | היספנים 91% |
| 0102 |  | סנטה קתרינה פינולה | 88,047 | 50 | 1,760 | 1839 | היספנים 94% |
| 0103 |  | סן חוסה פינולה | 90,835 | 220 | 413 | 1886 | היספנים 95% |
| 0104 |  | סן חוזה דל גולפו | 8,545 | 84 | 101 | 1882 | היספנים 98% |
| 0105 |  | פלנסיה | 75,417 | 196 | 384 | 1836 | היספנים 98% |
| 0106 |  | צ'ינאוטלה | 126,289 | 80 | 1,578 | 1723 | היספנים 82% |
| 0107 |  | סן פדרו אז'מפוק | 69,948 | 73 | 958 | 1837 | היספנים 74% |
| 0108 |  | מיקסקו | 538,159 | 132 | 4,076 | 1526 | היספנים 89% |
| 0109 |  | סן פדרו סאקאטפקס | 58,175 | 48 | 1,211 | 1825 | מאיה 76% |
| 0110 |  | סן חואן סאקאטפקז | 291,199 | 242 | 1,203 | 1568 | מאיה 63% |
| 0111 |  | סן ריימונדו | 39,132 | 114 | 343 | 1660 | מאיה 71% |
| 0112 |  | צ'ואראנצ'ו | 17,436 | 98 | 177 | 1884 | מאיה 86% |
| 0113 |  | פרייחנס | 65,302 | 95 | 687 | 1924 | היספנים 96% |
| 0114 |  | אמטיטלן | 156,177 | 204 | 765 | 1549 | היספנים 96% |
| 0115 |  | ויז'ה נואבה | 501,127 | 114 | 4,395 | 1763 | היספנים 94% |
| 0116 |  | ויז'ה קנאלס | 169,534 | 353 | 480 | 1912 | היספנים 96% |
| 0117 |  | סן מיגל פטפה | 154,729 | 20 | 7,736 | 1831 | היספנים 93% |
דת

הדתות העיקריות במחוז גואטמלה הן: קתולית, 44%, אוונגליסטית, 37.5% חסרי דת 15.5%, ודתות אחרות 3.3%.
תיירות > אגם אמטיטלן (ספ')

אגם אמטיטלן נמצא 26 ק"מ מגואטמלה סיטי, בגובה של 1188 מטר מעל גובה פני הים. אורכו כ–12 קילומטר ורחבו כ–3 ק"מ, שטחו הכולל הוא 15.2 קילומטר רבוע, והוא האגם הרביעי בגודלו בגואטמלה. עומקו המרבי הוא 33 מטר ועומקו הממוצע הוא 18 מטר. האגם נמצא בין העיריות ויז'ה נואבה, ויז'ה קנאלס, סן מיגל פטפה, ואמטיטלן, ולכל אחת מהעיריות הללו יש שטח באגם. בנוסף, אגן הניקוז של האגם מורכב מ–14 עיריות, ואוכלוסייה של מעל 2 מיליון תושבים.
סכר שנבנה בנקודה הצרה ביותר של האגם, המכונה "אל רז'נו" {בספרדית: El Relleno) שעליו עברה בעבר מסילת רכבת, מחלק אותו לחלק צפון-מערבי ולחלק דרום-מזרחי. מי האגם נשאבים לשימוש ביתי, ובאגם מתבצע דיג וכן משמש למטרות פנאי ותיירות. באגם מתבצע גם ספורט ימי. והתארחו בו מספר פעמים משחקי הספורט הימי של מרכז אמריקה, הקריביים, ותחרויות בינלאומיות רבות.
באגם קיים זיהום מים כתוצאה מזרימת שפכים רבים מישובי הסביבה, והוקמה חברה ממשלתית לטפל בזה. בשנת 2015, נערך חוזה בשווי מעל 100 מיליון דולר אמריקאי, עם חברה ישראלית, מ. טרצ'יק הנדסה בע"מ, לטיפול בניקוי ושימור האגם, אך עקב אי סדרים, התנהלות בלתי תקינה, ולחץ פוליטי, החוזה בוטל, וחלק מהאחראים עליו נעצרו.
תיירות > הפארק הלאומי של האומות המאוחדות (ספ')

הפארק הלאומי של האו"ם הוכרז ב-26 במאי 1955 כאזור מוגן. הפארק מיוער, ומשתרע על שטח של 4.91 קילומטר רבוע, וממוקם 21 ק"מ דרומית לגואטמלה סיטי, בתחום השיפוט של עיריית ויז'ה נואבה, מעט צפונית לאגם אמטיטלן במחוז גואטמלה. זוהי אחת משמורות הטבע האחרונות והעתיקות ביותר שנותרו באזור המטרופולין של גואטמלה. בפארק מתבצעת פעילות שוטפת לשמירה על קיימות, הגנת חיות הבר, והצומח.
מטיילים רבים מגיעים לפארק להנות מהנופים שלו, על אגם אמטיטלן, והר הגעש פקאיה. לפי בדיקה שנערכה ב-2023 בפארק, נמצאים בו לפחות 115 מיני עצים ו-165 מינים של בעלי חיים. הפארק מארח במשך השנה פסטיבלים מגוונים בשטחים הנרחבים המצויים בו.
הפעילות בפארק:
טיולים רגליים: ישנם מספר מסלולים מסומנים היטב המאפשרים למבקרים להגיע לאזורים שונים בפארק, כולל שבילים לנקודות תצפית ושטחים מיוערים.
נקודות תצפית: בפארק מספר נקודות תצפית המאפשרות ליהנות מנוף פנורמי של אגם אמטיטלן והרי הגעש. "נקודת המבט הראשית" היא אחת התצפיות הפופולריות ביותר.
גן חיות נייד: בתקופות מסוימות של השנה, הפארק מארח גני חיות ניידים קטנים, המציעים למבקרים לפגוש בבעלי חיים מקומיים וללמוד על חיות הבר באזור.
אזורי פיקניק ומשחק: ישנם מספר אזורים שהוקמו בהם שולחנות מנגל לפיקניקים, כמו גם אזורי משחק לילדים, מה שהופך את הפארק למקום נהדר לבילוי משפחתי.
ספורט בחוץ: בפארק יש גם מגרשי ספורט ושטחים פתוחים לפעילויות כמו כדורגל, כדורעף ומשחקי לוח.
כיכר גואטמלה: בו נמצאים אזורי נושא שונים, כמו העתקים של מקדשי המאיה בטיקאל, העתקי בתים קולוניאלים בסגנון של הבתים באנטיגואה וגואטמלה, ונושאים נוספים המייצגים את התרבות המקומית וההיסטורית.
הפארק פתוח בימים שלישי עד ראשון בין השעות 8:00–16:00.
תיירות > גבעת המתים - שבט המאיה (ספ') אתר ארכאולוגי של תרבות המאיה

| --- | --- |
 :  ראו גם – תרבות המאיה
המקום נקרא קמינלחוז'ו" (בספרדית Kaminaljuyú) ומקורו בשפת המאיה "קיצ'ה" (ספ') ופירושו בתרגום חופשי "גבעת המתים", זהו אתר ארכאולוגי של תרבות המאיה, שנמצא בשפלת המאיה של גואטמלה, על חופי אגם מירפלורס הנכחד, באזור גואטמלה סיטי של ימינו. המקום הוא עיר מסו–אמריקנית חשובה, מתוארכת למאה העשירית לפנה"ס, ונחשבת לאחד האתרים הארכאולוגיים הנרחבים ביותר בעולם החדש.
האתר הוא מבט על שבט המאיה מבחינת דמוגרפיה, כלכלה, חברה, אדריכלות ואומנות. השרידים שנותרו באזור נמצאים במצב מתקדם של בלייה, הנובע הן ממיקומם באזורים עירוניים והן מהשימוש בטיט קשיח ששימש לבנייתם, זהו חומר פחות עמיד מאבן גיר, הנפוצה בשפלת המאיה. כאשר קמינלחוז'ו מופתה מדעית לראשונה, בשנת 1926, היו בה כ-200 פירמידות פולחן בנויות, לאורך כ-חמישה קילומטרים.
שטח האתר הארכאולוגי כיום הוא כ-10 דונם, לאחר שחלק גדול מהשטח עבר תהליך עיור ושרידים רבים נהרסו, כשחלקםהועברו למוזיאון הלאומי לארכאולוגיה של גואטמלה (ספ').
בסמוך לאתר נמצא מוזיאון מירפלורס (ספ') המציג ממצאים של בני המאיה מהעיר קמינלחוז'ו. המוזיאון פתוח בימים שלישי עד ראשון בין השעות 9:00–19:00.
תיירות > גן החיות לה אורורה (ספ')

הגן הזואולוגי בגואטמלה סיטי, הוא אחד מיעדי התיירות הפופולרים ביותר, הוקם ב-25 בדצמבר 1924 בדרום העיר, כחלק מאזור בילוי ענק, שנקרא אז "פארק רפורמה", ובו מוזיאונים שונים, פארקים ומסלול מרוצים. מאוחר יותר, עם הסבתו של שדה תעופה קטן שהיה בסמוך לנמל התעופה הבינלאומי לה אורורה, שטח הפארק הצטמצם מאוד, ובשנת 2007, גם מסלול המרוצים נהרס עקב הרחבה נוספת של שדה התעופה.
גן החיות מחולק לארבעה אזורים: אזור אפריקה, אזור אסיה, אמריקה ואוקיאניה. כמו כן יש בו גם חווה, אקווריום, צפרייה, ממלכת הזוחלים ומחקר הרפטולוגי "ריינו קאן" (בספרדית: Reino Kan) בו נמצאים מינים שונים ייחודיים וחשובים בעולם, ותערוכה של בית בר קיימא.
בגן החיות חיים מעל 280 מינים שונים, וכ–2500 בעלי חיים. בשנת 2014 הוא הוכר כאחד מ–15 גני החיות הטובים ביותר באמריקה.
הערות שוליים

↑  פרויקט על מחוז גואטמלה המחלקה למחקר שע"י אוניברסיטת סן קרלוס בגואטמלה, 2008 (בספרדית)
↑  אוסף חוקי גואטמלה 1821-1869 פינדה דה מון, 1869, עמ' 73-76
↑  התיחום הפוליטי של גואטמלה דו"ח הלשכה לסטטיסטיקה משנת 1983 עמודים עיקריים רלוונטיים: 17, 20, 37, 177,(בספרדית)
↑
↑  השוואת נתונים בין השנים 2008, ל-2018 ול-2023
↑  ["Portal de Resultados del Censo 2018". censo2018.ine.gob.gt. נבדק ב-2024-10-30. הלשכה המרכזית לססטיסטיקה של גואטמלה] לשנת 2018 (בספרדית)
↑  סיכום נתוני אגם אמטיטלן באתר הוועדה הבין-לאומית לאיכות הסביבה
↑  בלדטי משעה את התוכנית "לנקות" את אגם אמטיטלן בעיתון לה אורה, 30 במרץ 2015 (בספרדית)
1 2  תוכנית תפעולית לפארק משנת 2016 שהוציאה המועצה הלאומית לשימור אתרים (CONAP) (ספ') של גואטמלה (בספרדית)
↑  הפארק הלאומי של האומות המאוחדות באתר החברה להגנת הטבע של גואטמלה (בספרדית)
↑  פסטיבל התירס התארח בפארק ב-2024 (בספרדית)
↑  תיירות בדואטמלה, פארק האומות המאוחדות] (בספרדית)
↑  קמינאל חוז'ו - עיר המתים באתר טיולים של מרכז אמריקה (בספרדית)
↑  המחקר של קמינלחוז'ו בעיתון prensa libre, מצולם בכתבה מ-14 באוגוסט 2016 (בספרדית)
↑  האתר הרשמי של גן החיות
↑  ההיסטוריה של גן החיות לה אורורה 9 בנובמבר 2014 (בספרדית)
↑  גן החיות מקדיש מקום להרפטריום החדש לממלכת החאן 30 ביוני 2018 (בספרדית)
| --- | --- |
בקרת זהויות :  GND: 7722853-4  MusicBrainz: b5ab731d-acb9-4fda-9e89-f5e556251eee  NARA: 10036618 
תצוגת לווין של גואטמלה סיטי, ויז'ה נואבה, ומיקסקו, במחוז גואטמלה.
נוף פנורמי של האגם
חורשת עצים בפארק האו"ם
שבילי הליכה בפארק האו"ם
דגם של העיר קמינלחוז'ו
מוזיאון מירפלורס
הכניסה לגן החיות לה אורורה
ברחבי גן החיות
אותיות רישיות ואותיות קטנות

איור המציג את האות A על שתי צורותיה
אות רֵישית או אות גדולה (באנגלית: Capital letter; בספרדית: Letra capital o Letra mayúscula) הוא מושג הקיים בשלושת סוגי האלפבית האירופאיים (לטיני, יווני וקירילי) וכן באלפבית הארמני, שמשמעו אות הנכתבת בצורה הגדולה יותר מבין שתי צורות הכתיבה של האות. הצורה השנייה לאות רישית היא אות קטנה, שהיא הצורה שבה האות נכתבת בתוך טקסט. השימוש באות רישית נעשה לרוב כאשר האות באה בנפרד, או בתחילת מילה במקרים מסוימים.
מערכות כתב > אלפבית לטיני

באלפבית הלטיני, שבו נעשה שימוש בשפות המערב-אירופאיות ובחלק מהשפות המזרח-אירופאיות, בין היתר באנגלית, צרפתית, ספרדית וגרמנית, קיימות שתי צורות כתיבה לכל אות: גדולה או רישית, וקטנה.
סקירת האותיות:
| אות רישית | אות רגילה |
| --- | --- |
A: a
B: b
C: c
D: d
E: e
F: f
G: g
H: h
I: i
J: j
K: k
L: l
M: m
N: n
O: o
P: p
Q: q
R: r
S: s
T: t
U: u
V: v
W: w
X: x
Y: y
Z: z
מערכות כתב > באלפבית היווני

גם באלפבית היווני, שבו נעשה שימוש לכתיבת השפות יוונית וקופטית, קיימת הבחנה בין אות רישית לרגילה, כדלהלן:
| אות רישית | אות רגילה |
| --- | --- |
Α: α
Β: β
Γ: γ
Δ: δ
Ε: ε
Ζ: ζ
Η: η
Θ: θ
Ι: ι
Κ: κ
Λ: λ
Μ: μ
Ν: ν
Ξ: ξ
Ο: ο
Π: π
Ρ: ρ
Σ: σ
Τ: τ
Υ: υ
Φ: φ
Χ: χ
Ψ: ψ
Ω: ω
מערכות כתב > באלפבית הקירילי

האלפבית הקירילי מבחין גם הוא בין אות רישית לאות רגילה. האותיות הרישיות הן: ,А, Б, В, Г, Д, Е, Ж, З, И, Й, К, Л, М, Н, О, П, Р, С, Т, У, Ф, Х, Ц, Ч, Ш, Щ, Ъ, Ы, Ь, Э, Ю, Я, לעומת הקטנות: а, б, в, г, д, е, ж, з, и, к, л, м, н, о, п, р, с, т, у, ф
,х, ц, ч, ш, щ, ъ, ы, ь, э, ю, я
מערכות כתב > באלפבית הארמני

באלפבית הארמני קיימת גם כן חלוקה בין אותיות רישיות לקטנות. לדוגמה: Ա, Բ, Գ,Դ הרישיות לעומת ա, բ, գ, դ הקטנות.
כללי השימוש באות רישית באנגלית

כאשר האות נכתבת בנפרד ולא כחלק ממילה.
בתחילת מאמר, קטע, משפט וכו'
בתחילת שם עצם פרטי, כלומר שם אדם, משפחה, מדינה, עיר, ספר, סרט וכדומה
במילה שהיא ראשי תיבות, כמו למשל FBI המהווה ראשי תיבות של Federal Bureau of Investigation.
כהדגשת מילה בתוך המשפט, כלומר כאשר יש מילה שהכותב מעוניין להדגישה לעומת שאר המשפט.
אופן השימוש > כתיבה

את האות הרישית מקובל לכתוב כאשר היא גבוהה יותר מהשורה.
אופן השימוש > במקלדת ובמחשבים

במקלדת, ניתן להשתמש במקש ה-Shift, יחד עם הקלדת האות, בשביל להפוך את האות לרישית. ניתן גם להשתמש במקש ה-Caps lock, ההופך באופן אוטומטי את כל האותיות לרישיות.
באתרים מסוימים, יש משמעות נפרדת לאות רישית בהקלדת שמות המשתמש והססמאות, ויש להקפיד שלא להחליף בין אותיות גדולות לקטנות.
הערות שוליים

↑  בשפה המתוכננת טוקי פונה זהו המקרה היחיד שבו נעשה שימוש באות רישית
תיאור כתיבת האות הרישית כאשר היא גבוהה וגדולה יותר ביחס לאותיות האחרות
CompTek

| --- | --- |

 נתונים כלליים
 תקופת הפעילות:  1989–הווה (כ־36 שנים)
 מיקום המטה:  מוסקבה 
  
 http://www.comptek.ru/
 
CompTek היא חברה רוסית, מפיצה של ציוד, תוכנה ופתרונות בתחום התקשורת. משרדיה ממוקמים במוסקבה ונוסדה בשנת 1989 על ידי ארקדי וולוז' ומהווה חלק מחברת ההחזקות LANIT.
במשרדי CompTek הוקם מנוע החיפוש Yandex, כמו גם שירותי האירוח Narod.ru ו-Molotok.ru.
CompTek חברה בהתאחדות תיעוד תקשורת אלחוטית ושיחקה תפקיד מוביל בהופעת VoIP ברוסיה והייתה הראשונה להציע ללקוחות שירות זה.
מספר מחלקות CompTek עוסקות בייצור חומרה ותוכנה בתחום הטלפוניה שפועלות בתור חברות עצמאיות: CTI (תיאום מערכתי בתחום התקשורת), InfiNet (פתרונות wireless), פרויקט מחקר ליצירת אלגוריתמים לניתוח מורפולוגי של מילים רוסיות, מה שבעצם הביא בהמשך להקמת חברת יאנדקס, מנוע החיפוש המפורסם ביותר באינטרנט ברוסיה.
עסקי CompTek מבוססים על הפצת מוצרים ופתרונות מבית Cisco, Avaya, Alcatel-Lucent, EMC, DELL, אודיוקודס, Crestron, InfiNet, ורינט מערכות בע"מ, OneAccess, LifeSize, CommScope, Fluke Networks וחברות תקשורת אחרים בתעשייה.
מאמצי CompTek נועדו כדי לקדם פיתוח של ציוד ורשתות עבור ספקי תקשורת רבים. דרך ערוצי הפצה בשווקים של רוסיה ומדינות חבר העמים CompTek מקדמת טכנולוגיות כגון VoIP, WiFi, WiMAX, SS7 ועוד.
בסיס הפעילות של CompTek הוא בשתי שכבות המערכת שדרכה המפיץ שלה מציע מגוון רחב של שירותים כדי לתמוך בעסקים.
החברה גם מנהלת קורסים בנושאי הטכנולוגיות החדישות ביותר שמוגשות על ידי מורים מקצועיים, שמאושרים על ידי חברות כמו Cisco, Avaya, Alcatel-Lucent.
CompTek חבר בהתאחדות תיעוד התקשורת האלקטרונית. בין האירועים מאורגנים על ידי CompTek הם כנס אודות טלפוניית IP ותקשורת IP, ועידת BESEDA, המוקדשת לטכנולוגיות אלחוטיות של העברת נתונים, כמו גם הכנס לשירותים אינטלקטואלים ברשתות הטלפון". בכנסים אלה, מגיע אוסף של 500 אנשי מקצוע, הדן בשיפורים האחרונים בתחום תקשורת, טכנולוגיות, פיתוח מודלים עסקיים חדשים ועוד.
הפצה

החברה משווקת ברוסיה ומדינות ברית המועצות לשעבר מוצרים מבית:
סיסקו (ב-2006 ו-2007 הייתה המפיצה הטובה ביותר של מוצריה בשטחי ברית-המועצות לשעבר);
Avaya;
אלקטל-לוסנט;
EMC;
Dialogic (עד 2006, הייתה המפיצה הרשמית)
CommScope
Dell (ציוד ללקוחות עסקיים)
F5 Networks
Fluke Networks
פוג'יטסו
LifeSize
אודיוקודס
Ubiquiti
Crestron
Extron אלקטרוניקה
Siklu
Ruckus Wireless
Infinet
Xclaim
Cambium
Raisecom
Megabrige
OneAccess
AcmePacket
הערות שוליים

↑  IP Telephony Market in Russia, Russian Telecom Newsletter 7 (1), 2000, p. 7
↑  История компании CTI на её сайте
↑  InfiNet Wireless-новая компания в составе CompTek
↑  История компании Яндекс на её сайте
↑  Emerging Markets Awards — Partner Summit 2007 — Cisco Systems
↑  Emerging Markets Awards — Partner Summit 2008 — Cisco Systems
↑  Dialogic Partner Program Directory — Find a Partner | Dialogic
הלוגו של יאנדקס ב-1996, שעוצב בדומה לעיצוב הלוגו של חברת האם.
IMDb

| --- | --- |

 סוג:  review aggregator 
 תקופת הפעילות:  17 באוקטובר 1990 – הווה (34 שנים)
 מייסדים:  קול נידהם 
 בעלות:  אמזון
 שירותים עיקריים:  מידע על סרטים, שחקנים ותוכניות טלוויזיה
 www.imdb.com
 
Internet Movie Database (בתרגום חופשי, "מסד נתוני סרטים אינטרנטי") הוא אתר אינטרנט המכיל מסד נתונים מקוון של מידע על סרטים, שחקני קולנוע, תוכניות טלוויזיה, צוות הפקה ומשחקי וידאו. האתר נמצא בבעלות חברת אמזון.
סקירה כללית

אתר IMDb מכיל מידע על סרטים וסדרות טלוויזיה, החל מפרטים בסיסיים כמו שמות השחקנים, הבמאי, תקציר עלילה וביקורות, ועד פרטי טריוויה, שגיאות המשכיות בסרט, פסקול וקשרים לסרטים אחרים. באתר דפים על שחקנים, במאים ותסריטאים המפרטים את הסרטים והתוכניות בהם עבדו, ולעיתים מכיל ביוגרפיה שלהם, וכן דפים של דמויות בדיוניות מתוך סרטים.
בנוסף לנתונים על סרטים ומשחקי וידאו יש באתר חדשות על סרטים וסדרות טלוויזיה, וכן סקירה מיוחדת על אירועים כגון חלוקת פרסי האוסקר. באתר הייתה גם מערכת פורומים פעילה, הן לכל סרט ולכל אדם, והן פורומים לדיונים כלליים בנושאים שונים. הפורומים נסגרו בפברואר 2017.
IMDb הוא אתר חינמי, וכן אין צורך להירשם אליו על מנת לקבל גישה לנתונים שבאתר. משתמשים רשומים באתר יכולים לדרג את הסרטים, הסדרות והפרקים לפי טעמם מ-1 עד 10. כמו כן, קיים מסלול בתשלום בשם "IMDb Pro", המאפשר קבלת מידע מורחב ומפורט יותר, בעלות חודשית של כ-20 דולר.
היסטוריה > ב-rec.arts.movies

מסד הנתונים נוצר משתי רשימות אשר החלו כפרויקטים עצמאיים בשנת 1989 על ידי משתתפים בקבוצת הדיון rec.arts.movies. הרשימה הראשונה הייתה של שחקניות עם עיניים יפות, אשר נקראה בפי רוב "הרשימה". השנייה, אשר נקראה "רשימת דירוגי סרטים", כללה דירוג של סרטים שונים מ-1 עד 10. בכל אחת מהן, מתחזק אחד רשם פריטים שנשלחו אליו על ידי אנשי קבוצת הדיון, והעלה גרסה מעודכנת של הרשימה מדי פעם.
בשנת 1990, חיבר קול נידהם בין שתי הרשימות, ויצר רשימה אחת מאוחדת. לאחר מכן החל ביצירת רשימת שחקנים, בעוד חברי קבוצת דיון נוספים החלו ביצירת רשימות לבמאים ולשחקניות. בתחילה היו הרשימות מוגבלות לאנשים אשר עדיין חיים ופעילים, אך לאחר מכן נוספו אנשים שפרשו, ומאוחר יותר נוצרו רשימות נפרדות לשחקנים ושחקניות שמתו. עד סוף השנה היו במאגר כ-10,000 סרטים שונים. ב-17 באוקטובר, יצר נידהם מספר פקודות יוניקס, אשר אפשרו חיפוש נתונים במאגר. כך נוצר מסד הנתונים לראשונה, שנקרא אז "rec.arts.movies movie database".
היסטוריה > ברשת

בשנת 1993 הורחב מסד הנתונים, ונכללו בו קטגוריות נוספות של קולנוענים ומידע דמוגרפי נוסף, כמו גם פרטי טריוויה, ביוגרפיות ותקצירי עלילה. דירוגי הסרטים שולבו בנתוני המאגר, ונוסף ממשק דואר אלקטרוני שנועד למשוב על האתר. באותה שנה, עבר מסד הנתונים לרשת ה-World Wide Web. האתר נקרא בתחילה "Cardiff Internet Movie Database", משום שישב על שרתי מחלקת המדע של אוניברסיטת קרדיף שבוויילס. בשנת 1994, שופר ממשק הדואר האלקטרוני, כך שיאפשר הוספה ועדכון של מידע באתר.
היסטוריה > כחברה עצמאית

בשנת 1995, גדל האתר לממדים אשר לא אפשרו למנהליו להסתמך רק על תרומות ולנהל אותו בזמנם החופשי. בשנת 1996 הפך IMDb לתאגיד בממלכה המאוחדת, ונקרא Internet Movie Database Ltd. קול נידהם היה לבעלים, ושאר בעלי המניות היו האנשים אשר תחזקו את האתר. ההכנסות באו דרך פרסומות, רישיונות ושותפויות.
מצב זה נמשך עד שנת 1998. מאגר הנתונים גדל מדי יום, רוב ההכנסות הוצאו על ציוד, ולא נותר די כסף לשלם משכורות לעובדים. האתר אף סבל מהאטות ניכרות, הן בגישה אליו והן בעדכון המידע. מספר חברות גדולות הציעו לרכוש את האתר, אך בעלי המניות מיאנו למכור אותו אלא אם כן יובטח כי המידע באתר יישאר חופשי.
היסטוריה > כחברת בת

באפריל 1998, חתם נידהם על עסקה עם ג'ף בזוס, מייסד בעלים ומנכ"ל אמזון, על מכירת IMDb לאמזון כחברת בת. מכירה זו אפשרה ל-IMDb לשלם משכורות לבעלי המניות על עבודתם, בעוד לאמזון אפשרה העסקה לפרסם את עצמם באתר במכירת DVD וקלטות וידאו.
בשנת 2002, הקימה IMDb אתר אחות בשם IMDbPro. האתר מציע מידע נוסף לאנשי המקצוע בתחום. השימוש ב-IMDbPro הוא בתשלום ולא נועד לקהל הרחב.
ב-26 בינואר 2006, נוספו לאתר פרקי תוכניות טלוויזיה, המציגים את צוות השחקנים וההפקה לכל פרק בנפרד. בכך גדל מספר הכותרים באתר מ-485,000 לכמעט 750,000. קול נידהם תיאר זאת כ"שינוי הגדול ביותר שאי פעם ביצענו במסד הנתונים שלנו".
תכונות נוספות > דירוג הסרטים

באתר יש סקאלת דירוג, המאפשרת למשתמשים רשומים לדרג כל סרט באתר בציון של 1 עד 10. כל משתמש רשאי להצביע לכל סרט פעם אחת בלבד, כאשר הצבעה נוספת תבטל את ההצבעה הקודמת. בשנת 2006 נוספה האפשרות להצביע גם לתוכניות טלוויזיה, לפרקים של תוכניות טלוויזיה ולמשחקי מחשב. ההצבעות מסוננות ומשוקללות בדרכים שונות על מנת ליצור ממוצע משוקלל. שיטת החישוב (מימין לשמאל):
דירוג משוקלל = (מספר הצבעות ÷ (מספר הצבעות + 25,000)) × ממוצע דירוג + (25,000 ÷ (מספר הצבעות + 25,000)) × 7.1
רשימת 250 הגדולים מציגה את 250 הסרטים עם הציון המשוקלל הגבוה ביותר באתר. ברשימה נכללים אך ורק סרטים אשר הוצגו בקולנוע ואורכם עולה על 45 דקות. בנוסף, סרטי תעודה לא נכללים ברשימה, ולסרט צריכות להיות לפחות 25,000 הצבעות על מנת שיוכל להיכלל ברשימה. הרשימה מבוססת על הצבעות של "מצביעים קבועים" בלבד, מושג אשר אינו מוגדר באתר.
תכונות נוספות > דירוג הסרטים > עשרת הסרטים הראשונים ברשימה

הנתונים נכונים ל-26 בספטמבר 2024:
| מקום | ציון | שם הסרט | מספר מצביעים (באלפים, מעוגל) |
| --- | --- | --- | --- |
| 1 | 9.3 | חומות של תקווה (1994) | 2,900 |
| 2 | 9.2 | הסנדק (1972) | 2,100 |
| 3 | 9.0 | האביר האפל (2008) | 2,900 |
| 4 | 9.0 | הסנדק 2 | 1,400 |
| 5 | 8.9 | 12 המושבעים (1957) | 884 |
| 6 |  8.9 | רשימת שינדלר (1993) | 1,500 |
| 7 |  8.9 | שר הטבעות: שיבת המלך (2003) | 2,000 |
| 8 |  8.8 | ספרות זולה (1994) | 2,300 |
| 9 |  8.8 | שר הטבעות: אחוות הטבעת (2001) | 2,000 |
| 10 |  8.8 | הטוב, הרע והמכוער (1966) | 824 |
באתר גם רשימת "100 הגרועים", המציגה את הסרטים עם הציון הנמוך ביותר באתר. בעוד הדירוג ב-250 הגדולים משתנה לעיתים רחוקות, ה"זוכה" ברשימת 100 הגרועים משתנה לעיתים קרובות.
במהלך חודש דצמבר 2021, נדחק הסרט "מועדון קרב" מ-1999 למקום ה-12 והסרט שהחליף אותו - "ספיידרמן: אין דרך הביתה".
תכונות נוספות > דירוגים נוספים

האתר מדרג גם סדרות ומשחקי וידאו ויש דירוג של האתר לסדרות ולמשחקי הווידאו הטובים ביותר.
תכונות נוספות > פורומים

האתר הכיל פורום לכל ערך במסד הנתונים, המאפשרים למשתמשים רשומים לשוחח על הסרט או האדם לו מוקדש הפורום. לצידם קיימים 47 פורומים ראשיים בנושאים כלליים שונים, כטריוויה, פרסים, תוכניות טלוויזיה, משחקי מחשב ועוד. ב-3 בפברואר 2017 הודיעה IMDb על ביטול וסגירת הפורומים באתר. הפורומים נסגרו והוסרו מהאתר ב-20 בפברואר 2017.
ראו גם

סרטים (אתר אינטרנט)
Internet Broadway Database
ספר הקולנוע הישראלי
הערות שוליים

1 2  IMDbPro
↑  רשימת 250 הגדולים
↑  רשימת "100 הגרועים"
| --- | --- |
בקרת זהויות :  NLI: 987007601970305171  LCCN: no2010169363  VIAF: 144447696   WorldCat (עם VIAF): 144447696